pythainlp/thai-wiki-dataset-v4 huggingface dataset:
ไอแพด (รุ่นที่ 11)

iPad (รุ่นที่ 11) (ทำการวางตลาดอย่างเป็นทางการในชื่อ iPad (A16)) เป็น แท็บเล็ตคอมพิวเตอร์ ที่พัฒนาและทำการตลาดโดย แอปเปิล ซึ่งเป็นรุ่นต่อจาก ไอแพด (รุ่นที่ 10) มีการประกาศเมื่อวันที่ 4 มีนาคม 2568 
ข้อมูลจำเพาะ.
เช่นเดียวกับ รุ่นก่อนหน้านี่ เซ็นเซอร์ Touch ID อยู่ที่ปุ่มเปิดปิดเครื่องและมีสีเดียวกันคือสีเงิน สีน้ำเงิน สีชมพู และสีเหลือง 
เช่นเดียวกับ ไอแพด (รุ่นที่ 10) ไอแพดรุ่นนั้นมี จอแสดงผล Liquid Retina แบบไม่เคลือบขนาด 2360x1640 iPad (รุ่นที่ 11) ใช้โปรเซสเซอร์ A16 ซึ่งเคยใช้ใน iPhone 14 Pro และ Pro Max มาก่อน 
ชิปนี้มี CPU 5 คอร์, GPU 4 คอร์ และ Neural Engine 16 คอร์ เนื่องจากข้อจำกัดของชิปและ RAM ไอแพดรุ่นนี้จึงไม่รองรับ แอปเปิลอินเทลลิเจนซ์ ต่างจาก ไอแพด (รุ่นที่ 10) โดย ไอแพดรุ่นนี้ใช้ RAM 6 GB เท่ากับซีรีส์ ไอโฟน 14 โปร 
iPad รุ่นที่ 11 มีความสามารถในการเชื่อมต่อไร้สาย Bluetooth 5.3 และ Wi-Fi 6 (802.11ax) ซึ่งรวมถึง 5G ที่มีความถี่ต่ำกว่า 6GHz บนรุ่นที่มีเซลลูลาร์ การเชื่อมต่อมีการจำกัดอยู่ที่ความเร็วการถ่ายโอน USB 2.0 ไอแพด (รุ่นที่ 11) ไม่มีขั้วต่อหูฟัง จึงต้องใช้หูฟังไร้สายหรืออะแดปเตอร์ USB-C ซึ่งมีการจำหน่ายแยก[ "" ]
เครื่องประดับ.
iPad รุ่นที่ 11 ยังรองรับ Apple Pencil (รุ่น USB-C) และ Apple Pencil (รุ่นแรก) นอกจากนี้ ไอแพด (รุ่นที่ 11) ยังรองรับอุปกรณ์คีย์บอร์ดแบบเดียวกับรุ่นก่อนหน้านี้ คือ Magic Keyboard Folio
อิลิอัส คอสโนปานากิโอโต

อิลิอัส คอสโนปานากิโอโต (1 กุมภาพันธ์ ค.ศ. 1944 – 1 กุมภาพันธ์ ค.ศ. 2025) เป็นนักการเมืองชาวกรีกที่เป็นสมาชิกพรรคซีรีซา เขาดำรงตำแหน่งในรัฐสภาเฮลเลนิกเมื่อ ค.ศ. 2015 ถึง 2019
คอสโนปานากิโอโตเสียชีวิตที่ลามิอาในวันเกิดครบ 81 ปีตรงวันที่ 1 กุมภาพันธ์ ค.ศ. 2025
ฟรีดริช โครเนินแบร์ค

ฟรีดริช โครเนินแบร์ค (16 กุมภาพันธ์ ค.ศ. 1933 – 1 กุมภาพันธ์ ค.ศ. 2025) เป็นนักการเมืองชาวเยอรมันที่เป็นสมาชิกพรรคสหภาพประชาธิปไตยคริสเตียนในบุนเดิสทาคจาก ค.ศ. 1983 ถึง 1990
โครเนินแบร์คเสียชีวิตในวันที่ 1 กุมภาพันธ์ ค.ศ. 2025 ด้วยอายุ 91 ปี
การประชุมบันดุง

การประชุมเอเชีย-แอฟริกา  หรือ การประชุมบันดุง เป็นการประชุมและพบปะระหส่างรัฐเอเชียและแอฟริกา จำนวนมากเป็นรัฐที่พึ่งได้รับเอกราช จัดที่อาคารเมอร์เดกาในนครบันดุงบนเกาะชวา ประเทศอินโดนีเซีย ระหว่างวันที่ 18 ถึง 24 เมษายน ค.ศ. 1955 รัฐที่เข้าร่วมประชุมมี 29 รัฐ รวมประชากรแล้วในเวลานั้นกว่า 1.5 พันล้านคน หรือคิดเป็น 54% ของประชากรโลก การประชุมนี้จัดขึ้นร่วมกันโดยอินโดนีเซีย, พม่า, อินเดีย, ซีลอน และ ปากีสถาน ติดต่อประสานงานโดยรุสลัน อับดุลกานี เลขาธิการใหญ่กระทรวงกิจการต่างประเทศของอินโดนีเซีย
การประชุมบันดุงที่เป้าหมายเพื่อสนับสนุนความร่วมมือทางเศรษฐกิจและวัฒนธรรมระหว่างแอรฟิกาและเอเชีย รวมถึงเพื่อเป็นการต่อต้านลัทธิล่าอาณานิคมและลัทธิล่าอาณานิคมสมัยใหม่ การประชุมนี้เป็นหมุดหมายสำคัญไปสู่การจัดตั้งขบวนการไม่ฝักใฝ่ฝ่ายใด (Non-Aligned Movement; NAM) ในที่สุด ก่อนการประชุม NAM ครั้งที่สองในปี 1964 ที่กรุงไคโร ประเทศอียิปต์
ฮันส์ ชเตาบ์

ฮันส์ ชเตาบ์ (21 มีนาคม ค.ศ. 1959 –) เป็นนักกีฬาขี่ม้าประเภทศิลปะบังคับม้าโอลิมปิก เขาเข้าแข่งโอลิมปิกฤดูร้อน 1996 ที่แอตแลนตา ซึ่งเขาจบการแข่งด้วยอันดับที่ 6 ร่วมกับทีมสวิสในการแข่งศิลปะบังคับม้าประเภททีม และอันดับที่ 27 ในการแข่งศิลปะบังคับม้าประเภทบุคคล
เขายังเป็นตัวแทนของสวิตเซอร์แลนด์ในการแข่งกีฬาศิลปะบังคับม้าชิงแชมป์ยุโรปสองครั้ง (ใน ค.ศ. 2011 และ 2013) รวมถึงการแข่งขี่ม้าชิงแชมป์โลกหนึ่งครั้ง (ใน ค.ศ. 2014) ตลอดจนเคยทำหน้าที่ผู้ฝึกสอนศิลปะบังคับม้าให้แก่ทีมชาติไทย (หนึ่งในนั้นคือเฉลิมฉาน ยศวิริยะพาณิชย์), ตุรกี, แอฟริกาใต้, จีน, กรีซ, สหรัฐ, ฝรั่งเศส, อิตาลี, ออสเตรีย และเยอรมนี
สำนักวิทยาศาสตร์แห่งฝรั่งเศส

สำนักวิทยาศาสตร์แห่งฝรั่งเศส (,) เป็นสมาคมผู้คงแก่เรียนที่ก่อตั้งใน ค.ศ. 1666 โดยพระเจ้าหลุยส์ที่ 14 ตามคำแนะนำของฌ็อง-บาติสต์ กอลแบร์ เพื่อส่งเสริมและปกป้องจิตวิญญาณระเบียบวิธีแบบวิทยาศาสตร์ของฝรั่งเศส ถือเป็นสำนักแนวหน้าของการพัฒนาด้านวิทยาศาสตร์ในยุโรปในศตวรรษที่ 17 และ 18 และเป็นหนึ่งในสำนักวิทยาศาสตร์ที่เก่าแก่ที่สุด
อะคาเดมี

อะคาเดมี  สำนักงานราชบัณฑิตยสภาได้กำหนดศัพท์บัญญัติไว้หลายคำ ได้แก่ สำนักวิชา, สำนักวิชาการ, บัณฑิตยสถาน, วิทยสถาน, สถาบัน และ โรงเรียน เป็นสถาบันการศึกษาระดับอุดมศึกษา
คำว่าอะคาเดมีสามารถสืบย้อนไปถึงสำนัก ปรัชญาของเพลโตซึ่งก่อตั้งขึ้นประมาณ 386 ปีก่อนคริสตกาล ที่อาคาเดเมีย ซึ่งเป็นวิหารของอะธีนา เทพีแห่งปัญญาและทักษะ ทางตอนเหนือของเอเธนส์ ประเทศกรีก
ราชสมาคมแห่งสเปนให้คำจำกัดความของอะคาเดมีว่าเป็นสมาคมทางวิทยาศาสตร์ วรรณกรรม หรือศิลปะที่ก่อตั้งขึ้นโดยได้รับอำนาจจากภาครัฐ และเป็นสถาบันการสอนไม่ว่าจะเป็นของรัฐหรือเอกชนที่มีลักษณะทางวิชาชีพ ศิลปะ เทคนิค หรือปฏิบัติงานจริงอย่างเดียว
แอ็นสท์ มัค

เอิร์นส์ วัลท์ฟรีด โยเซ็ฟ เว็นเซิล มัค (18 กุมภาพันธ์ ค.ศ. 1838 – 19 กุมภาพันธ์ ค.ศ. 1916) เป็นนักฟิสิกส์ และนักปรัชญา ชาวออสเตรีย ผู้มีส่วนเกี่ยวข้องทางฟิสิกส์ด้านคลื่นกระแทก อัตราส่วนของความเร็วของการไหลหรือวัตถุต่ออัตราเร็วของเสียง ที่เรียกว่า เลขมัค ซึ่งได้ตั้งชื่อเพื่อเป็นเกียรติแก่เขา ในฐานะนักปรัชญาแห่งวิทยาศาสตร์ เขาเป็นผู้มีอิทธิพลอย่างมากต่อปฏิฐานนิยมเชิงตรรกและปฏิบัตินิยมแบบอเมริกัน จากการวิจารณ์ทฤษฎีอวกาศและเวลาของไอแซก นิวตัน เขาได้ปูทางไปสู่ทฤษฎีสัมพันธภาพของอัลเบิร์ต ไอน์สไตน์
มหาวิทยาลัยเวียนนา

มหาวิทยาลัยเวียนนา  เป็นมหาวิทยาลัยวิจัยของรัฐ ตั้งอยู่ในเวียนนา ประเทศออสเตรีย ก่อตั้งโดย รูดอล์ฟที่ 4 ดยุกแห่งออสเตรีย ในปี ค.ศ. 1365 ถือเป็นมหาวิทยาลัยที่เก่าแก่ที่สุดในโลกที่ใช้ภาษาเยอรมัน และเป็นหนึ่งในสถาบันการศึกษาระดับอุดมศึกษาที่ใหญ่ที่สุดในยุโรป มหาวิทยาลัยแห่งนี้เกี่ยวข้องกับผู้ได้รับรางวัลโนเบล 17 คน และเป็นแหล่งรวมของนักวิชาการและประวัติศาสตร์จำนวนมาก
ร็อทไวล์

ร็อทไวล์ (อาเลแมนนิก : "Rautweil") เป็นเมืองทางตะวันตกเฉียงใต้ของเยอรมนี ในรัฐบาเดิน-เวือร์ทเทิมแบร์ค ร็อทไวล์เป็นเสรีนครจักรวรรดิมาเกือบ 600 ปี
ร็อทไวล์ตั้งอยู่ระหว่างป่าดำและเทือกเขาชวาเบียน มีประชากรมากกว่า 25,000 คน ในปี 2022 เมืองนี้มีชื่อเสียงในด้านศูนย์กลางเมืองแบบยุคกลาง และงาน คาร์นิวัลแบบดั้งเดิม (เรียกว่า "Fasnet" ในภาษาสวาเบียนท้องถิ่น) เป็นเมืองที่เก่าแก่ที่สุดในบาเดิน-เวือร์ทเทิมแบร์ค และรูปลักษณ์ของเมืองมีการเปลี่ยนแปลงเพียงเล็กน้อยตั้งแต่ศตวรรษที่ 16
ชื่อของเมืองได้นำมาตั้งเป็นพันธุ์สุนัขร็อตไวเลอร์
เอสวาตินีแอร์

เอสวาตินีแอร์  เป็นสายการบินประจำชาติเอสวาตินี ที่มีฐานการบินหลักที่ท่าอากาศยานนานาชาติสมเด็จพระราชาธิบดีอึมสวาตีที่ 3 เดิมทีสายการบินวางแผนที่จะเริ่มดำเนินการในเดือนมิถุนายน ค.ศ. 2022 แต่เกิดความล่าช้าบางประการ ส่งผลให้ได้รับใบรับรองผู้ดำเนินการสายการบินล่าช้าจนถึงเดือนธันวาคม สายการบินเริ่มดำเนินการในวันที่ 26 มีนาคม ค.ศ. 2023 โดยดำเนินเที่ยวบินวันละ 2 เที่ยวไปยังโจฮันเนสเบิร์ก
จุดหมายปลายทาง.
ณ เดือนธันวาคม ค.ศ. 2023 เอสวาตินีแอร์ได้ให้บริการเที่ยวบินสู่จุดหมายปลายทางต่างๆ ดังต่อไปนี้:
ฝูงบิน.
ณ เดือนมกราคม ค.ศ. 2025 เอสวาตินีแอร์มีเครื่องบินประจำการในฝูงบินดังนี้:
เอสวาตินีแอร์มีอายุฝูงบินเฉลี่ย 26.3 ปี
อำเภอโคดามะ

อำเภอโคดามะ  เป็นอำเภอที่ตั้งอยู่ทางตะวันตกเฉียงเหนือของจังหวัดไซตามะ ประเทศญี่ปุ่น
ณ วันที่ 1 ธันวาคม ค.ศ. 2024 อำเภอโคดามะมีจำนวนประชากรประมาณ 53,404 คน มีขนาดพื้นที่ทั้งหมด 109.99 ตารางกิโลเมตร ความหนาแน่นของประชากร 486 คนต่อตารางกิโลเมตร
อำเภอโคดามะประกอบด้วย 3 เทศบาลเมือง ได้แก่ ซึ่งอยู่ขนาบทั้งสองข้างของนครฮนโจ
ช่องแคบยูกาตัน

ช่องแคบยูกาตัน  เป็นช่องแคบระหว่างประเทศเม็กซิโกกับประเทศคิวบา เชื่อมระหว่างแอ่งยูกาตันของทะเลแคริบเบียนกับอ่าวเม็กซิโก ช่องแคบมีความกว้างระยะทางเพียง และมีความลึกเกือบ ที่จุดที่ลึกที่สุดใกล้ชายฝั่งคิวบา
บ้านพี่น้อง

บ้านพี่น้อง   เป็น ค่ายกักกัน (อย่างเป็นทางการเรียกว่าเป็นสถานสงเคราะห์) ที่ตั้งอยู่ในเมือง ปูซาน ประเทศเกาหลีใต้ ในช่วงทศวรรษ 1970 และ 1980 โดยสถานที่นี้มักถูกเข้าใจผิดว่าเป็นแรงบันดาลใจหรือพื้นฐานของซีรีส์ เน็ตฟลิกซ์ เรื่อง "สควิดเกม เล่นลุ้นตาย" อย่างไรก็ตาม ไม่มีหลักฐานสนับสนุนข้อมูลดังกล่าว 
บ้านพี่น้องนี้เป็นสถานที่ที่มีการละเมิดสิทธิมนุษยชนในเกาหลีใต้ที่ร้ายแรงที่สุดในช่วงเวลาดังกล่าว และได้รับการขนานนามจากสื่อต่าง ๆ ของเกาหลีว่า "ออสช์วิตซ์แห่งเกาหลี" (Korea's Auschwitz)
ความเป็นมา.
ในช่วงทศวรรษ 1950 สาธารณรัฐเกาหลียังอยู่ระหว่างการฟื้นฟูจากความเสียหายที่เกิดจากสงครามเกาหลี โดยในช่วงเวลาดังกล่าว นโยบายสวัสดิการของรัฐบาลมุ่งเน้นไปที่การจัดหาที่พักพิงสำหรับเด็กกำพร้า เนื่องจากเด็กกำพร้าถูกมองว่าเป็นสัญลักษณ์ที่สร้างความเสื่อมเสียให้กับชื่อเสียงระดับชาติของเกาหลีใต้#เปลี่ยนทาง 
ในทศวรรษ 1960 คณะรัฐบาลทหารของพัก จ็อง-ฮี ได้ดำเนินนโยบาย “ทำความสะอาด” สังคม โดยจัดการกับผู้ที่ถูกมองว่าเป็น “สัญลักษณ์ของความยากจนและความไร้ระเบียบในเมือง” และขยายไปสู่การจับกุมคนไร้บ้านทั่วไป#เปลี่ยนทาง 
ภายใต้กฎหมายของเกาหลีใต้ในยุคนั้น คนเร่ร่อน (เกาหลี: ; ฮันจา: ) ถูกนิยามว่าเป็นบุคคลที่ "ขอทาน, ขายหมากฝรั่ง หรือค้าขายสินค้าอย่างรบเร้าตามสถานที่ที่มีผู้คนพลุกพล่าน เช่น สถานที่ท่องเที่ยว, สถานีรถไฟ, ป้ายรถประจำทาง หรือบริเวณที่พักอาศัย โดยไม่มีที่อยู่อาศัยแน่นอน"
ตั้งแต่ปี 1960 เป็นต้นมา เมืองใหญ่ เช่น โซล ปูซาน และแทกู เริ่มก่อสร้างสถานกักกันคนเร่ร่อน ขณะที่กฎหมายด้านสังคมสงเคราะห์ปี 1970  ได้กำหนดให้คนเร่ร่อนที่มีอายุระหว่าง 18–65 ปีมีสิทธิรับ "บริการสังคมสงเคราะห์"#เปลี่ยนทาง 
ในปี 1975 กระทรวงมหาดไทยของเกาหลีใต้ประกาศคำสั่งกระทรวงหมายเลข 410  ซึ่งกำหนดให้เทศบาลและตำรวจท้องถิ่นจัดตั้ง "ทีมลาดตระเวนคนเร่ร่อน" เพื่อออกปฏิบัติการตรวจจับเป็นประจำทุกเดือน#เปลี่ยนทาง 
นโยบายดังกล่าวทวีความเข้มงวดมากขึ้นเมื่อเกาหลีใต้เตรียมตัวจัดการแข่งขันกีฬาเอเชียนเกมส์ 1986 และโอลิมปิกโซล 1988 โดยอดีตประธานาธิบดีซ็อน ดู-ฮวัน ออกคำสั่งในปี 1981 ให้จัดการ “กวาดล้าง” การขอทานและดูแลคนไร้บ้าน#เปลี่ยนทาง 
ผลที่ตามมา.
การพิจารณาคดีของพัก อิน-กึน.
พัก อิน-กึน ในที่สุดถูกตัดสินจำคุกสองปีครึ่ง ไม่ใช่เพราะการละเมิดสิทธิมนุษยชนที่เกิดขึ้นที่ บ้านพี่น้อง แต่เนื่องจากข้อหายักยอกเงินและทุจริต
ลากุช

ลากุช  เป็นนครและเทศบาลที่ปากแม่น้ำไบซาฟริง  และตามแนวมหาสมุทรแอตแลนติก ในบาร์ลาเว็งตู  ของภูมิภาคอัลการ์วึ ทางตอนใต้ของประเทศโปรตุเกส ประชากรของเทศบาลในปี 2011 มีจำนวน 31,049 คน ในพื้นที่ 212.99 กม.2 
ลากุชเป็นหนึ่งในเมืองที่มีการมาเยือนมากที่สุดในอัลการ์วีและโปรตุเกส เนื่องจากมีชายหาดมากมาย แนวหิน  บาร์ ร้านอาหาร และโรงแรม ซึ่งมีชื่อเสียงในเรื่องชีวิตกลางคืนและปาร์ตี้ที่มีชีวิตชีวาในช่วงฤดูร้อน อย่างไรก็ตาม ลากุชยังเป็นศูนย์กลางประวัติศาสตร์ของยุคแห่งการค้นพบของโปรตุเกส เป็นบ้านของเอ็งรีกึราชนาวิก อู่ต่อเรืออันเก่าแก่ และครั้งหนึ่งเคยเป็นศูนย์กลางการค้าทาสของยุโรป ในปี 2012 เว็บไซต์ท่องเที่ยวทริปแอดไวเซอร์จัดให้เมืองลากุชเป็นจุดหมายปลายทางอันดับหนึ่งจากรายชื่อ "จุดหมายปลายทางทั่วโลกที่กำลังมาแรง 15 แห่ง"
สโมสรฟุตบอลทัญฮว้า

สโมสรฟุตบอลทัญฮว้า (เวียดนาม: "Câu lạc bộ bóng đá Thanh Hoá") หรือที่รู้จักในชื่อ ดงอ๊า ทัญฮว้า  ด้วยเหตุผลด้านผู้สนับสนุน เป็นสโมสรฟุตบอล อาชีพของเวียดนามที่ตั้งอยู่ในเมืองทัญฮว้า พวกเขากำลังเล่นอยู่ในวี.ลีก ดิวิชัน 1 ซึ่งเป็นลีกสูงสุดของลีกฟุตบอลเวียดนาม
แอฌวลต์เซิชท์

แอฌวลต์เซิชท์ , แอ็ชซูว์ราลแซ็ต , เอ็ชอันแดร์อัลเซ็ท  หรือ เอ็ชอันแดร์อัลท์ซิช  เป็นนครในประเทศลักเซมเบิร์กและเป็นเทศบาลที่มีประชากรมากเป็นอันดับสองของประเทศ โดยมีประชากร 36,625 คน ณ ค.ศ. 2023 เมืองตั้งอยู่ทางตะวันตกเฉียงใต้ของประเทศ ชายแดนติดกับประเทศฝรั่งเศส และตั้งอยู่ในในหุบเขา มีแม่น้ำอาลแซ็ตไหลผ่านเมือง
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอลำปลายมาศ, อำเภอพุทไธสง, อำเภอสตึก, อำเภอคูเมือง, กิ่งอำเภอหนองหงส์ และกิ่งอำเภอนาโพธิ์
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอนางรอง, อำเภอบ้านกรวด, อำเภอละหานทราย, อำเภอปะคำ และอำเภอหนองกี่
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอเมืองบุรีรัมย์, อำเภอประโคนชัย และอำเภอกระสัง
เทศมณฑลแฆลฆอล

แฆลฆอล  เป็นเทศมณฑลในจังหวัดแอร์แดบีล ประเทศอิหร่าน โดยมีนครแฆลฆอลเป็นเมืองหลัก
ประชากร.
จากสำมะโนแห่งชาติ ค.ศ. 2006 เทศมณฑลนี้มีประชากร 92,315 คนใน 22,969 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 92,332 คนใน 25,763 ครัวเรือน และสำมะโนล่าสุดใน ค.ศ. 2016 ระบุประชากรที่ 86,731 คนใน 26,779 ครัวเรือน
ดูเพิ่ม.
 วิกิมีเดียคอมมอนส์มีสื่อเกี่ยวกับ
เซบัสเตียน ปิญเญรา

มิเกล ฆวน เซบัสเตียน ปิญเญรา เอเชนีเก (1 ธันวาคม 1949 – 6 กุมภาพันธ์ 2024) เป็นนักการเมืองและนักธุรกิจชาวชิลี เคยดำรงตำแหน่งประธานาธิบดีชิลีระหว่างปี 2010 ถึง 2014 และระหว่างปี 2018 ถึง 2022 
เซบัสเตียนศึกษาสาขาการบริหารธุรกิจที่มหาวิทยาลัยสังฆราชคาทอลิกแห่งชิลีและสาขาเศรษฐศาสตร์ที่มหาวิทยาลัยฮาร์วาร์ด ณ วันที่เซบัสเตียนเสียชีวิต เซบัสเตียนมีทรัพย์สินสุทธิราว 2.7 พันล้านดอลลาร์สหรัฐ ตามข้อมูลของนิตยสารฟอบส์ ทำให้เซบัสเตียนเป็นบุคคลที่รวยที่สุดเป็นอันดับสามในชิลีและเป็นคนที่รวยที่สุดเป็นอันดับ 1,177 ของโลก
ปะโท่ดอจี้

ปะโท่ดอจี้  เป็นเจดีย์พุทธในเมืองอมรปุระ ภาคมัณฑะเลย์ ประเทศพม่า ตอนเหนือของทะเลสาบตองตะมาน สร้างขึ้นใน ค.ศ. 1819 โดยพระเจ้าจักกายแมง ตรงข้ามกับเจดีย์เจาะตอจี้ สร้างขึ้นในช่วงแรกของการครองราชย์และก่อนการย้ายเมืองหลวงจากอมรปุระ ไปยังอังวะซึ่งอยู่ทางทิศตะวันตกเฉียงใต้
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก, อำเภอคูเมือง และกิ่งอำเภอนาโพธิ์
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง, อำเภอหนองกี่, อำเภอละหานทราย, กิ่งอำเภอปะคำ และกิ่งอำเภอหนองหงส์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอกระสัง, อำเภอบ้านกรวด และอำเภอประโคนชัย
ทางด่วนพนมเปญ–พระสีหนุ

ทางด่วนพนมเปญ–พระสีหนุ  หรือ ทางด่วนหมายเลข 4 (E4) เป็นทางด่วนแห่งชาติสายหนึ่งของกัมพูชา ด้วยความยาว เชื่อมต่อเมืองหลวงพนมเปญกับจังหวัดพระสีหนุ ภายใต้การสนับสนุนจากประเทศจีน ดำเนินการโดย บริษัท ทางด่วนพนมเปญ–พระสีหนุแห่งกัมพูชา จำกัด
ประวัติ.
ทางด่วนพนมเปญ–พระสีหนุ เป็นโครงการที่ได้รับการสนับสนุนจากประเทศจีนผ่านการก่อสร้างของบริษัท ไชน่า โรด แอนด์ บริดจ์ คอร์ปอเรชัน  ด้วยวงเงิน 2 พันล้านดอลลาร์สหรัฐ (ประมาณ 7.53 หมื่นล้านบาท) ภายใต้โครงการของข้อริเริ่มเข็มขัดและเส้นทาง โดยใช้ระยะเวลาในการก่อสร้างเป็นเวลา 3 ปี เริ่มต้นเมื่อเดือนมีนาคม พ.ศ. 2562 เสร็จสิ้นร้อยละ 90 ในเดือนเมษายน พ.ศ. 2565 และเสร็จสมบูรณ์ในช่วงปลายปีปี พ.ศ. 2565
ทางด่วนพนมเปญ–พระสีหนุ เริ่มเปิดใช้งานอย่างเป็นทางการเมื่อวันที่ 1 ตุลาคม พ.ศ. 2565 และเปิดให้ทดลองใช้งานฟรีเป็นระยะเวลา 1 เดือน ตั้งแต่วันที่ 1 – 31 ตุลาคม พ.ศ. 2565 โดยในสัปดาห์แรกที่เปิดให้ทดลองใช้งานได้ฟรีมีผู้สนใจเข้าใช้บริการมากถึง 80,231 คัน เฉลี่ยใช้งานวันละ 11,460 คัน ขณะที่หลังจากผ่านไป 3 เดือน รายงานของ บริษัท ทางด่วนพนมเปญ–พระสีหนุแห่งกัมพูชา จำกัด  ระบุว่ามีจำนวนผู้ใช้งานจำนวน 1,112,590 คัน ตั้งแต่วันที่ 1 ตุลาคม พ.ศ. 2565 – 31 ธันวาคม พ.ศ. 2565
รายละเอียดของเส้นทาง.
ทางด่วนพนมเปญ–พระสีหนุ เป็นทางด่วนขนาดทิศทางละ 2 ช่องจราจร พร้อมด้วยช่องจราจรฉุกเฉิน พื้นผิวยางมะตอย ช่วยลดระยะเวลาการเดินทางจากเดิมหากใช้ทางหลวงหมายเลข 4 จะใช้เวลาในการเดินทาง 5 ชั่วโมง เมื่อใช่ทางด่วนซึ่งเป็นถนนระบบปิดจะลดระยะเวลาการเดินทางเหลือแค่เพียง 2 ชั่วโมงเท่านั้น
สำหรับการใช้งาน ทางด่วนพนมเปญ–พระสีหนุ อนุญาตให้รถจักรยานยนต์ขนาด 500 ซีซีขึ้นไปสามารถใช้งานได้ สำหรับรถยนต์ส่วนบุคคลสามารถใช้ความเร็วขั้นต่ำไม่น้อยกว่า 60 กิโลเมตรต่อชั่วโมง และสูงสุด 120 กิโลเมตรต่อชั่วโมง รถบรรทุกที่ไม่มีการพ่วงและรถจักรยานยนต์ใช้ความเร็วสูงสุด 100 กิโลเมตรต่อชั่วโมง และรถบรรทุกพ่วงสามารถใช้ความเร็วสูงสุด 80 กิโลเมตรต่อชั่วโมง
ด่านเก็บค่าธรรมเนียมผ่านทาง.
ทางด่วนพนมเปญ–พระสีหนุ ตลอดเส้นทางเป็นระบบปิด (Close System) รับผิดชอบการดูแลสัมปทานและจัดเก็บผลประโยชน์โดย บริษัท ทางด่วนพนมเปญ–พระสีหนุแห่งกัมพูชา จำกัด มีอาคารเก็บค่าผ่านทางทั้งหมด 8 แห่ง ได้แก่ 
รูปแบบการจัดเก็บค่าผ่านทาง.
ทางด่วนพนมเปญ–พระสีหนุ มีรูปแบบการจัดเก็บค่าผ่านทาง ดังนี้
อัตราการคิดค่าธรรมเนียม.
ทางด่วนพนมเปญ–พระสีหนุ มีอัตราการคิดค่าธรรมเนียมแบ่งตามประเภทของรถจำแนกออกได้ ดังนี้
วัดเจาะตอจี้ (มัณฑะเลย์)

วัดเจาะตอจี้ (หรือที่รู้จักในชื่อ พระพุทธรูปใหญ่หินอ่อน) เป็นวัดพุทธที่มีชื่อเสียง ตั้งอยู่ทางใต้ของเชิงเขามัณฑะเลย์ ประเทศพม่า ตรงข้ามคูเมืองมุมตะวันออกเฉียงเหนือของพระราชวังมัณฑะเลย์ พระพุทธรูปมีชื่ออย่างเป็นทางการว่า มะฮาตะจะมายะเซน (မဟာသကျမာရဇိန်)
การก่อสร้างเริ่มขึ้นเมื่อ ค.ศ. 1853 ภายใต้การอุปถัมภ์ของพระเจ้ามินดง แต่สถานที่นี้ไม่เสร็จสมบูรณ์จนกระทั่ง ค.ศ. 1878 อันเนื่องมาจากความขัดแย้งภายในช่วงกลางคริสต์ทศวรรษ 1860 รวมทั้งการกบฏภายในพระราชวัง ในช่วงแรกวัดนี้สร้างขึ้นตามแบบวัดอนันดาในพุกาม แต่เมื่อสร้างเสร็จแล้วกลับไม่เหมือนวัดต้นแบบ
พระพุทธรูปเจาะตอจี้เป็นพระพุทธรูปขนาดใหญ่ปางมารวิชัย  พระพุทธรูปนี้แกะสลักจากหินอ่อนสีเขียวอ่อนก้อนเดียวที่ขุดได้จากเมืองซะจีน ห่างจากมัณฑะเลย์ไปทางเหนือ ใช้ระยะเวลา 13 วันในการขนส่งก้อนหิน โดยใช้แรงงานชายราว 10,000 ถึง 12,000 นาย เข้าสู่บริเวณวัดในจุดที่จะแกะสลัก องค์พระได้รับการถวายเมื่อ ค.ศ. 1865
เทศกาลเจดีย์จัดขึ้นที่วัดเจาะตอจี้ทุกปีในช่วงเดือนตุลาคม
ญุบบุลญัรรอห์

ญุบบุลญัรรอห์ (บางครั้งสะกดเป็น ญิบัลญัรรอห์) เป็นหมู่บ้านในเขตผู้ว่าการฮอมส์ ประเทศซีเรีย เมืองที่อยู่ใกล้เคียงได้แก่อัลมุค็อรร็อมทางตะวันตก ซะละมียะฮ์ทางตะวันตกเฉียงเหนือ และอัลก็อรยะตัยน์ทางใต้ สำนักงานสถิติกลางซีเรียรายงานว่าญุบบุลญัรรอห์มีประชากร 2,255 คน พลเมืองส่วนใหญ่ในหมู่บ้านนี้นับถืออะละวัเหมือนกับหมู่บ้านอื่น ๆ ในอำเภออัลมุค็อรร็อม Matti Moosa นักประวัติศาสตร์ อ้างว่า บุคคลสำคัญที่นับถืออะละวีที่โดดเด่นจากพรรค์บะอษ์ได้ประชุมกันเป็นการลับที่ญุบบุลญัรรอห์เมื่อวันที่ 30 มกราคม ค.ศ. 1968 และมีมติที่นั่นให้ยุบเลิกการสอนศาสนาอิสลามและคริสต์ในโรงเรียนของซีเรีย
โมโอกะ

โมโอกะ  เป็นนครที่ตั้งอยู่ทางตะวันออกเฉียงใต้ของจังหวัดโทจิงิ ประเทศญี่ปุ่น มีขนาดพื้นที่ทั้งหมด ณ วันที่ 1 ธันวาคม ค.ศ. 2024 นครโมโอกะมีจำนวนประชากรประมาณ 76,700 คน และมีความหนาแน่นของประชากร 458 คนต่อตารางกิโลเมตร
นครโมโอกะเป็นที่รู้จักจากทางรถไฟโมโอกะซึ่งให้บริการหัวรถจักรไอน้ำ โดยเส้นทางรถไฟนี้ทอดยาวจากชิโมดาเตะ จังหวัดอิบารากิ ไปจนถึงโมเตงิ จังหวัดโทจิงิ ในด้านการเกษตร เมืองนี้ผลิตสตรอว์เบอร์รีได้ 7,000 ตันต่อปี ในเว็บไซต์ทางการของนครโมโอกะระบุชื่อเมืองในอักษรโรมันเป็น "Moka" และที่สถานีรถไฟท้องถิ่นใช้ชื่อสถานีเป็น "Mōka" ในขณะที่ชื่อเมืองที่ถอดเป็นอักษรโรมันแบบเฮปเบิร์นคือ "Mooka"
ภูมิศาสตร์.
นครโมโอกะตั้งอยู่ในทางตะวันออกเฉียงใต้ของจังหวัดโทจิงิ ห่างจากมหานครโตเกียวประมาณ 100 กิโลเมตร และห่างจากนครอุตสึโนมิยะ ซึ่งเป็นเมืองหลวงของจังหวัดโทจิงิ ประมาณ 15 กิโลเมตร
เทศบาลข้างเคียง.
<templatestyles src="Div col/styles.css"/>
ภูมิอากาศ.
นครโมโอกะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") มีลักษณะเด่นคือ มีฤดูร้อนที่อบอุ่น และฤดูหนาวที่หนาวเย็นที่มีหิมะตกหนัก อุณหภูมิเฉลี่ยทั้งปีอยู่ที่ ปริมาณน้ำฝนเฉลี่ยทั้งปีอยู่ที่ โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ และต่ำสุดในเดือนมกราคม อยู่ที่ประมาณ 
สถิติประชากร.
ตามข้อมูลสำมะโนประชากรของญี่ปุ่น ระบุว่าจำนวนประชากรของนครโมโอกะเริ่มคงที่ หลังจากที่เพิ่มขึ้นมาเป็นเวลานาน
ประวัติศาสตร์.
ในยุคเอโดะ พื้นที่แห่งนี้ส่วนใหญ่เป็นที่ดินเท็นเรียวที่อยู่ภายใต้การควบคุมโดยตรงของโชกุนโทกูงาวะและฮาตาโมโตะ ต่อมาในช่วงปลายยุคเอโดะ ไดเมียวแห่งแคว้นศักดินาโอดาวาระ โอกูโบะ ทาดาซาเนะ ได้พยายามพัฒนาพื้นที่รกร้างแห่งนี้โดยได้รับความช่วยเหลือจากนิโนมิยะ ซนโตกุ
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองโมโอกะขึ้นภายใน อำเภอสึงะ จังหวัดโทจิงิ เมืองโมโอกะ ได้ผนวกรวมหมู่บ้านยามาเซกิ โออูจิ และนากะ ที่อยู่ใกล้เคียงเข้ามาเป็นส่วนหนึ่งเมื่อวันที่ 31 มีนาคม ค.ศ. 1954 และได้รับการยกฐานะเป็นนครในวันที่ 1 ตุลาคม ค.ศ. 1954
เมื่อวันที่ 23 มีนาคม ค.ศ. 2009 ได้ผนวกรวมเมืองนิโนมิยะ (จากอำเภอฮากะ) เข้ากับนครโมโอกะ
การเมืองการปกครอง.
นครโมโอกะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 21 คน ในแง่ของการเมืองระดับจังหวัด นครโมโอกะเป็นเขตเลือกตั้งหนึ่งที่ส่งสมาชิกสภาจังหวัดโทจิงิจำนวน 2 คน และในแง่ของการเมืองระดับชาติ นครโมโอกะเป็นส่วนหนึ่งของเขตเลือกตั้งที่ 4 ของจังหวัดโทจิงิ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
นครโมโอกะเป็นศูนย์กลางการค้าของพื้นที่โดยรอบ มีเศรษฐกิจแบบผสมผสาน การเกษตรจะเน้นการผลิตข้าวและผลไม้เป็นหลัก ส่วนอุตสาหกรรมดั้งเดิมอย่างการกลั่นสาเกและการทอฝ้ายได้ถูกแทนที่ด้วยการอุตสาหกรรมการผลิตเบา ได้แก่ ชิ้นส่วนยานยนต์ และชิ้นส่วนอิเล็กทรอนิกส์ ซึ่งส่วนใหญ่ผลิตให้กับโรงงานของบริษัทนิสสันในเมืองคามิโนกาวะ และบริษัทฮอนด้าในสึงะ
การศึกษา.
นครโมโอกะมีโรงเรียนประถมศึกษา 14 แห่ง โรงเรียนมัธยมศึกษาตอนต้น 9 แห่งที่สังกัดเทศบาลนครโมโอกะ และมีโรงเรียนมัธยมศึกษาตอนปลาย 4 แห่งที่สังกัดคณะกรรมการการศึกษาจังหวัดโทจิงิ
มัสยิดญะมาล อับดุนนาศิร

มัสยิดญะมาล อับดุนนาศิร  เป็นมัสยิดในไคโร ประเทศอียิปต์ มัสยิดนี้เป็นที่รู้จักจากการบรรจุสุสานของญะมาล อับดุนนาศิร
ภาพรวม.
มัสยิดนี้ตั้งอยู่ในอัลกุบบะฮ์ ทำให้มีมักเรียกขานเป็น "มัสยิดอัลกุบบะฮ์" ตั้งอยู่ใกล้อาคารของกระทรวงกลาโหมและการผลิตทางการทหารและวิทยาเขตของมหาวิทยาลัยอัยน์ชัมส์ การก่อสร้างเริ่มขึ้นใน ค.ศ. 1962 ด้วยเงินบริจาคจากพลเมืองอัลกุบบะฮ์ จากนั้นใน ค.ศ. 1965 นาศิรสั่งให้ก่อสร้างให้แล้วเสร็จ โดยให้เงินทุนสนับสนุนค่าใช้จ่ายและควบคุมดูแลการออกแบบ โดยใช้รูปแบบสถาปัตยกรรมอาหรับสมัยใหม่ การก่อสร้างนี้ใช้ต้นทุนถึง 300,000 ปอนด์อียิปต์ กิจกรรมทางสังคมต่าง ๆ มากมายเกิดขึ้นในมัสยิด เช่น การเรียนรู้คัมภีร์อัลกุรอาน การฝึกอบรมสำหรับเด็กหญิงกำพร้า และคลินิกการแพทย์
มัสยิดญะมาล อับดุนนาศิร (เวสต์แบงก์)

มัสยิดญะมาล อับดุนนาศิร ("Masjid Jamal 'Abd an-Nasser") เป็นมัสยิดที่ใหญ่ที่สุดในอัลบีเราะฮ์ เวสต์แบงก์ รัฐปาเลสไตน์ ตั้งอยู่ในเขตใจกลางเมืองของตัวนคร มัสยิดนี้ได้ชื่อจาก ญะมาล อับดุนนาศิร ประธานาธิบดีอียิปต์และผู้นำชาวอาหรับ
เมื่อวันที่ 14 มีนาคม ค.ศ. 2002 กองทัพอิสราเอล (IDF) เข้ายึดครองมัสยิดและใช้หออะษานเป็นที่ซุ่มยิง สังหารชาวปาเลสไตน์ 4 คน
ณ วันที่ 22 กันยายน ค.ศ. 2007 ภรรยาของนักโทษการเมืองที่สังกัดกลุ่มฮะมาสและสมาชิกหญิงกลุ่มฮะมาสอีกนับสิบคนเดินขบวนจากมัสยิดญะมาล อับดุนนาศิรไปถึงจัตุรัสอัลมะนาเราะฮ์เพื่อประท้วงต่อสิ่งที่พวกเธอมองว่าทางองค์การบริหารแห่งชาติปาเลสไตน์ (PA) กักขังญาติของพวกตนโดยมีแรงจูงใจทางการเมือง พวกเธอถูกขัดขวางไม่ให้เข้าถึงจัตุรัสเมื่อกองกำลังรักษาความปลอดภัยของ PA ใช้แก๊สน้ำตาเพื่อสลายการชุมนุม
วิจักษณ์ นิยมวงศ์

วิจักษณ์ นิยมวงศ์ (เกิด 15 พฤศจิกายน พ.ศ. 2550) ชื่อเล่น ฮายา เป็นนักกีฬาฮอกกี้น้ำแข็งเยาวชนชายทีมชาติไทย ซึ่งทำหน้าที่ในตำแหน่งผู้รักษาประตู
ประวัติ.
ใน พ.ศ. 2566 วิจักษณ์ได้ผ่านการคัดเลือกเข้าร่วมฮอกกี้น้ำแข็งชายทีมชาติไทยรุ่นอายุไม่เกิน 18 ปี สำหรับการแข่งฮอกกี้น้ำแข็งชิงแชมป์เอเชียและโอเชียเนีย รุ่นอายุไม่เกิน 18 ปี 2023 ที่อูลานบาตาร์ ประเทศมองโกเลีย ต่อมา ใน พ.ศ. 2567 เขาได้ผ่านการคัดเลือกเข้าร่วมฮอกกี้น้ำแข็งเยาวชนชายทีมชาติไทย สำหรับการแข่งฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี ที่กรุงเทพมหานคร ประเทศไทย ซึ่งทีมของเขาได้เป็นแชมป์การแข่งดังกล่าว และวิจักษณ์ได้รับรางวัลผู้รักษาประตูยอดเยี่ยม
ไชน่า โรด แอนด์ บริดจ์ คอร์ปอเรชัน

ไชน่า โรด แอนด์ บริดจ์ คอร์ปอเรชัน  เป็นบริษัทในเครือของ บริษัท ไชน่า คอมมิวนิเคชั่นส์ คอนสตรัคชั่น จำกัด (China Communications Construction Company, CCCC) เป็นบริษัทก่อสร้างและวิศวกรรมของรัฐบาลจีนที่เน้นโครงการโครงสร้างพื้นฐานระดับโลก เช่น ทางหลวง ทางลอยฟ้า ทางรถไฟ สะพาน ท่าเรือ และอุโมงค์ ไชน่า โรด แอนด์ บริดจ์ คอร์ปอเรชันและบริษัทก่อนหน้าได้ดำเนินโครงการต่าง ๆ ตั้งแต่ปี พ.ศ. 2501 โดยเติบโตมาจากสำนักงานช่วยเหลือต่างประเทศของกระทรวงคมนาคมของจีน ในปี พ.ศ. 2522 ไชน่า โรด แอนด์ บริดจ์ คอร์ปอเรชัน ก่อตั้งขึ้นอย่างเป็นทางการและเข้าสู่ตลาดการจัดซื้อจัดจ้างระหว่างประเทศ ขณะที่ไชน่า คอมมิวนิเคชั่นส์ คอนสตรัคชั่น ซึ่งเป็นนิติบุคคลพันธมิตร ก่อตั้งขึ้นจากการควบรวมกิจการระหว่างบริษัท ไชน่า โรด แอนด์ บริดจ์ คอร์ปอเรชัน (CRBC) และ บริษัท ไชน่า ฮาร์เบอร์ เอ็นจิเนียริ่ง จำกัด (China Harbour Engineering Company Ltd, CHEC) ในปี พ.ศ. 2548
ไชน่า โรด แอนด์ บริดจ์ คอร์ปอเรชัน มีบทบาทสำคัญในการออกแบบและก่อสร้างโครงการโครงสร้างพื้นฐานทั้งแบบกรีนฟิลด์และบราวน์ฟิลด์ในประเทศกำลังพัฒนา โดยเฉพาะประเทศที่ตั้งอยู่ในแอฟริกาซึ่งเป็นผู้นำตลาด บริษัทมีศักยภาพด้านอีพีซีเต็มรูปแบบ และดำเนินโครงการหุ้นส่วนมหาชน-เอกชนอย่างแข็งขัน โดยมักทำหน้าที่เป็นผู้รับสัมปทาน
นอกเหนือจากการออกแบบและก่อสร้างโครงสร้างพื้นฐานแล้ว ไชน่า โรด แอนด์ บริดจ์ คอร์ปอเรชัน ยังมีส่วนร่วมในการลงทุนในโครงสร้างพื้นฐาน การพัฒนาและจัดการอสังหาริมทรัพย์ และการลงทุนและการพัฒนาในส่วนทุนของสวนอุตสาหกรรม
ท่าเรือ สนามบิน และโครงการอื่น ๆ ที่โดดเด่น.
ตามข้อริเริ่มเข็มขัดและเส้นทาง ในเดือนพฤษภาคม พ.ศ. 2565 ไชน่า โรด แอนด์ บริดจ์ คอร์ปอเรชัน (ร่วมกับ บริษัท เซี่ยงไฮ้คอนสตรัคชั่น) เริ่มพัฒนาพื้นที่ท่าเรือ เขตเศรษฐกิจพิเศษ และที่อยู่อาศัยและพื้นที่สีเขียวที่เกี่ยวข้องในกำปอด ประเทศกัมพูชา#เปลี่ยนทาง
แฆลฆอล (จังหวัดแอร์แดบีล)

แฆลฆอล  เป็นนครในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยทำหน้าที่เป็นทั้งเมืองหลักของเทศมณฑลและอำเภอ
ประชากร.
จากสำมะโนแห่งชาติ ค.ศ. 2006 นครนี้มีประชากร 38,521 คนใน 9,619 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นถึง 41,165 คนใน 11,213 ครัวเรือน และสำมะโนล่าสุดใน ค.ศ. 2016 ระบุประชากรในนครที่ 39,304 คนใน 11,501 ครัวเรือน
ศัพทมูลวิทยาและประวัติ.
วลาดีมีร์ มีนอร์สกีรายงานว่า ชื่อ "Khalkhāl" อาจระบุความเชื่อมโยงกับอาณาจักร Kharkhar โบราณที่ปรากฏในเทือกเขาซากรอสตะวันออกในสมัยจักรวรรดิอัสซีเรียใหม่#เปลี่ยนทาง 
แฮมแดลลอฮ์ มูสแทวฟี นักเขียนในคริสต์ศตวรรษที่ 14 เขียนไว้ใน "Nuzhat al-Qulub" โดยจัดให้แฆลฆอลเป็นส่วนหนึ่งของ"ตูมัน"แห่งแอร์แดบีล เขาระบุเมืองนี้ว่า "แต่เดิมเป็นเมืองขนาดใหญ่" ซึ่งในสมัยนั้นลงขนาดเหลือเพียงหมู่บ้านเท่านั้น เขาเขียนว่าแฆลฆอลสืบทอดความเป็นเมืองเอกของจังหวัดต่อจากเมืองฟีรูซอบอดที่เสื่อมลงแล้ว เขาเขียนต่อว่าจังหวัดแฆลฆอลมีประมาณ 100 หมู่บ้านและ 4 อำเภอ คือ Khāmidah-Bīl, Sajasrūd, Anjīlābād และ Mīsjīn โดยประเมินภาษีเป็นมูลค่าที่ 30,000 ดีนาร์
แฆลฆอล (จังหวัดเคร์มอนชอฮ์)

แฆลฆอล  เป็นหมู่บ้านในตำบลโดรูดแฟรอมอน อำเภอกลาง เทศมณฑลเคร์มอนชอฮ์ จังหวัดเคร์มอนชอฮ์ ประเทศอิหร่าน จากสำมะโน ค.ศ. 2006 หมู่บ้านนี้มีประชากร 120 คนใน 23 ครัวเรือน
วลาดีมีร์ มีนอร์สกีรายงานว่า ชื่อ "Khalkhāl" อาจระบุความเชื่อมโยงกับอาณาจักร Kharkhar โบราณที่ปรากฏในเทือกเขาซากรอสตะวันออกในสมัยจักรวรรดิอัสซีเรียใหม่#เปลี่ยนทาง
แบร์เคินโอปโซม

แบร์เคินโอปโซม  หรือ แบร์เรอเคอ  ในภาษาท้องถิ่น เป็นนครและเทศบาลทางตะวันตกเฉียงใต้ของประเทศเนเธอร์แลนด์ ตั้งอยู่ในจังหวัดนอร์ทบราแบนต์ ติดชายแดนกับจังหวัดเซลันด์ จากข้อมูลในเดือนมกราคม ค.ศ. 2021 เทศบาลมีประชากร 67,514 คน
อัลเมอโล

อัลเมอโล  เป็นเทศบาลและนครทางตะวันออกของประเทศเนเธอร์แลนด์
อัลเมอโลมีประชากรราว 72,000 คน ตั้งอยู่ในพื้นที่ชนบทที่สวยงามของภูมิภาคตเว็นเตอ โดยมีศูนย์กลางอุตสาหกรรมอย่าง แอ็นสเคอเดและเฮงเงโล เป็นเมืองใกล้เคียง 
อัลเมอโลได้รับสถานะเป็นนครใน ค.ศ. 1394 
เมืองนี้ยังเป็นที่รู้จักจากการที่มีสโมสรฟุตบอลท้องถิ่นที่ชื่อ เฮราเกล็สอัลเมอโล ซึ่งเล่นอยู่ในเอเรอดีวีซี ลีกฟุตบอลสูงสุดของเนเธอร์แลนด์
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก และอำเภอคูเมือง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง และอำเภอหนองกี่
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอกระสัง, อำเภอละหานทราย, อำเภอบ้านกรวด, อำเภอประโคนชัย และกิ่งอำเภอปะคำ
มาซายุกิ อากาซากะ

มาซายุกิ อากาซากะ (; โรมาจิ: "Akasaka Masayuki", เกิด 31 สิงหาคม 1992) เป็นนักพากย์ชาวญี่ปุ่น เกิดที่เมืองมินามิอาวาจิ จังหวัดเฮียวโงะ สังกัดค่ายเนกซีด ส่วนสูง 177 ซม.
มิตสึรุ มิยาโมโตะ

มิตสึรุ มิยาโมโตะ (; โรมาจิ: "Miyamoto Mitsuru", เกิด 8 กันยายน 1958) เป็นนักแสดง และ นักพากย์ ชาวญี่ปุ่น เกิดที่ โอโมริ เขตโอตะ โตเกียว และโตที่เมืองซาไก จังหวัดโอซากะ สังกัดโรงละครซูบารุ
เกล็นน์ คอร์เปส

เกล็นน์ คอร์เปส เป็นนักพัฒนาเกมอิสระ เขาเป็นที่รู้จักจากผลงานที่ Bullfrog Productions โดยเฉพาะในเกม "Populous" (ซึ่งเขาเป็นผู้ร่วมสร้าง), "Magic Carpet" และ "Dungeon Keeper" เขาออกจาก Bullfrog ในปี 1999 เพื่อก่อตั้ง Lost Toys ซึ่งพัฒนาเกมสองเกมรวมถึง "Battle Engine Aquila" จากนั้นเขามุ่งพัฒนาเกมมือถือ และได้สร้างเกม "Ground Effect" สำหรับ ไอโอเอส และ "Topia World Builder" สำหรับ ไอโอเอส และ แอนดรอยด์ ผลงานล่าสุดของเขาคือ "Fat Owl With A JetPack" และ "powARdup" ผลงานของเขายังมีอิทธิพลต่อเกมอย่าง "ไมน์คราฟต์" อีกด้วย
อาชีพ.
ก่อนเข้าร่วมงานกับ Bullfrog คอร์เปส เคยทำงานเป็นผู้ควบคุมคอมพิวเตอร์และโปรแกรมเมอร์ระบบปฏิบัติการของเครื่อง Telex มาก่อน เขาเข้าร่วมงานกับ Bullfrog หลังจากถูกเลิกจ้างจากงานในตำแหน่งดังกล่าว โดยรับตำแหน่งหัวหน้าศิลปินกราฟิก
คอร์เปส เป็นผู้ร่วมออกแบบเกม "Populous" และออกแบบกราฟิกในเกม
เขายังพัฒนาภูมิประเทศแบบ 3D ซึ่งสร้างความสนใจให้ Peter Molyneux และ Les Edgar รวมถึงเขียนฟังก์ชันสนับสนุน CGA, EGA และ VGA
ในปี 1991 คอร์เปส คิดแนวคิดสำหรับ "Magic Carpet" และสร้างแผนที่วงกลมของเกม
คอร์เปส ยังพัฒนาเอนจินของ "Dungeon Keeper" (ซึ่งดัดแปลงมาจาก "Magic Carpet") ซึ่งเป็นแรงบันดาลใจสำหรับ "ไมน์คราฟต์"
ในปี 1999 คอร์เปส ออกจาก Bullfrog และก่อตั้ง Lost Toys ซึ่งพัฒนาเกม "Moho" และ "Battle Engine Aquila" แต่บริษัทปิดตัวลงในปี 2003 หลังจากนั้น คอร์เปส เริ่มโฟกัสที่การพัฒนาเกมมือถือและความเป็นจริงเสริม (AR) 
หลังจาก Lost Toys ปิดตัวลงในปี 2003 Glenn คอร์เปส เริ่มก่อตั้งบริษัทชื่อ Weirdwood โดยมุ่งเน้นพัฒนาเกมที่จัดจำหน่ายผ่านช่องทางออนไลน์ นอกจากนี้เขายังเคยทำงานให้กับ Kuju Entertainment และ Electronic Arts
ในปี 2009 คอร์เปส เปิดตัวเกมแข่งรถ "Ground Effect" ซึ่งเป็นเกมที่ใช้ยานพาหนะรูปแบบเฉพาะ (คล้ายโฮเวอร์คราฟต์และเครื่องบิน) สำหรับแพลตฟอร์ม ไอโอเอสหลังจากนั้นเขาร่วมมือกับ Crescent Moon ในการพัฒนา "Topia World Builder" ซึ่งเป็นเกมจำลองโลกที่เปิดตัวครั้งแรกในเดือนตุลาคม 2012 บน ไอโอเอส และต่อมาได้วางจำหน่ายในระบบ แอนดรอยด์
คอร์เปส ยังพัฒนาเกม "Fat Owl With A Jetpack" ซึ่งได้รับแรงบันดาลใจจากเกมสไตล์ "Lunar Lander" สำหรับ ไอโอเอส และในปี 2017 เขาร่วมพัฒนากับลูกชาย แจ็ค คอร์เปส เปิดตัว "powARdup" เกม AR ที่ออกแบบมาในรูปแบบเกมอาเขตเชิงสะสมและหลีกเลี่ยง
ตั้งแต่ปี 2019 คอร์เปส เข้าร่วมทีมพัฒนาซอฟต์แวร์การออกแบบ 3 มิติชื่อ Vector Suite โดยทำงานในฝ่ายวิจัยและพัฒนาที่มุ่งเน้นเทคโนโลยีการสร้างพื้นผิวสำหรับการใช้งานทั้งใน AR/VR และการออกแบบทั่วไป
วัดแหลมเสด็จ

วัดแหลมเสด็จ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองขุด อำเภอท่าใหม่ จังหวัดจันทบุรี เป็นวัดสาขาของวัดเขาสุกิม ตั้งชื่อตามหาดแหลมเสด็จที่สมเด็จพระนางเจ้ารำไพพรรณีทรงเสด็จมาปลูกต้นไม้ที่หาดนี้ เมื่อ พ.ศ. 2523 โดยมีพระอาจารย์เตชิน เป็นเจ้าอาวาส
วัดแหลมเสด็จ แต่เดิมเป็นที่ดินของนายเรื่อง ศรีปลัด ได้บริจาคให้กับพระอาจารย์สมชาย ฐิตวิริโย เป็นจำนวน 7 ไร่ 3 งาน ซึ่งหลวงปู่สมชาย ได้ใช้เป็น ที่พักสงฆ์แหลมเสด็จ สาขาวัดเขาสุกิม ซึ่งเป็นสถานที่อบรมภาคปฏิบัติธรรม ของพระนักศึกษาชั้นปีที่ 4 ต่อมาได้พัฒนาเป็น "วัดแหลมเสด็จ" ตั้งเป็นวัดเมื่อวันที่ 31 พฤษภาคม พ.ศ. 2553
อาคารเสนาสนะประกอบด้วยวิหารหลังใหญ่ ประดิษฐานพระพุทธรูปปางมารวิชัย ศาลาการเปรียญ อาคารไม้สักทอง กุฏิสงฆ์ กุฏิไม้สักทอง หอระฆัง หอระฆังไม้สักทอง ตั้งอยู่บริเวณหน้าวัด ศาลาท่าน้ำ ศาลาท่าน้ำไม้สักทอง ตั้งอยู่ริมทะเล ใช้สำหรับลงเรือข้ามฟากไปยังเกาะนมสาว วัดมีหลวงพ่อโต พระพุทธรูปปูนปั้นสีขาวขนาดใหญ่ ประดิษฐานอยู่บนยอดเขา
วัดลาด (จังหวัดจันทบุรี)

วัดลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อพุ อำเภอท่าใหม่ จังหวัดจันทบุรี 
วัดลาดตั้งวัดเมื่อ พ.ศ. 2322 พระอาจารย์จ๋วน ซึ่งเป็นเจ้าอาวาสรูปแรกเป็นผู้ริเริ่มสร้างวัดให้เป็นวัดประจำหมู่บ้าน เนื่องจากที่ตั้งวัดเป็นที่ลาด จึงตั้งชื่อวัดว่า "วัดลาด" ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 เขตวิสุงคามสีมากว้าง 30 เมตร ยาว 40 เมตร
อาคารเสนาสนะประกอบด้วยอุโบสถกว้าง 30 เมตร ยาว 40 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก ศาลาการเปรียญ กว้าง 15 เมตร ยาว 25 เมตร สร้างเมื่อ พ.ศ. 2518 เป็นอาคารคอนกรีตเสริมเหล็ก กุฏิสงฆ์จำนวน 6 หลัง เป็นอาคารครึ่งตึกครึ่งไม้ และศาลาบำเพ็จกุศล 1 หลัง ปูชนียวัตถุมีพระประธานประจำอุโบสถและพระพุทธรูปปูนปั้น 1 องค์
บัรรีชัรกี

บัรรีชัรกี  เป็นเมืองในเขตผู้ว่าการฮะมาฮ์ ประเทศซีเรีย ตั้งอยู่ทางตะวันออกของฮะมาฮ์ และทางตะวันออกของใจกลางซะละมียะฮ์ เมืองนี้ตั้งอยู่ทางตะวันตกของชานเมือง Jabal al-Balaas และอยู่ที่เส้นเขตทะเลทรายซีเรีย พื้นที่ใกล้เคียง ได้แก่ ตัล อัลตูต, อะกอริบทางเหนือ ซูฮากับอุก็อยริบาตทางตะวันออก และอัลมุค็อรร็อมทางใต้ สำนักงานสถิติกลางซีเรียรายงานว่า บัรรีชัรกีมีประชากร 4,172 คนตามสำมะโน ค.ศ. 2004 พลเมืองส่วนใหญ่นับถือนิกายอิสมาอีลียะฮ์
ประวัติ.
สมัยมัมลูก.
'บัรรี' เป็นชื่อของบุคคลที่มีผูิอุทิศ"มะกอม" (ศาลเจ้า) ของ 'นะบีบัรรี' ตั้งอยู่ในเมือง เมืองนี้เชื่อกันว่าเป็นสถานที่ฝังศพของฟัฎล์ อิบน์ อีซา ผู้นำเผ่าเบดูอินในคริสต์ศตวรรษที่ 13 ที่ถูกสังหารในช่วงที่มีความขัดแย้งในชนเผ่าอัลฟัฎล์แห่งบะนูตัยย์ที่ปกครองกลุ่มชนเผ่าในสเตปป์ซีเรียตลอดสมัยอัยยูบิด, มัมลูก และออตโตมันตอนต้น ชื่อ 'ฟัฎล์ อิบน์ อีซา อิบน์ มุฮันนา' ได้รับการจารึกลงในป้ายสุสานที่"มะกอม"นะบีบัรรี
สมัยออตโตมัน.
ใน ค.ศ. 1838 อีไล สมิธจัดให้บัรรีเป็น"คิรบะฮ์" (ซากหมู่บ้านหรือหมู่บ้านร้าง) จากนั้นประมาณ ค.ศ. 1848 เมืองร้างซะละมียะฮ์และ "คิรบะฮ์" โดยรอบเริ่มมีผู้เข้าอาศัยที่นับถืออิสมาอีลียะฮ์จากเทือกเขา Jabal Ansariyah ริมชายฝั่ง จากนั้นใน ค.ศ. 1876 ชาวอิสมาอีลียะฮ์จากอัลก็อดมูสและหุบเขาอัลเคาะวาบีใน Jabal Ansariyah สถาปนาบัรรีสมัยใหม่ โดยดึงดูดด้วยดินที่อุดมสมบูรณ์ แหล่งน้ำ และภูมิอากาศที่น่ารื่นรมย์ ที่อยู่อาศัยแรกคือกระท่อมที่สร้างจากโคลนและพวกเขาฟื้นฟูและใช้งานคลองสมัยไบแซนไทน์จากคริสต์ศตวรรษที่ 4 ใหม่
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก และอำเภอคูเมือง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง และกิ่งอำเภอหนองกี่
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอกระสัง, อำเภอละหานทราย, อำเภอบ้านกรวด และอำเภอประโคนชัย
ตำบลบัรรีชัรกี

บัรรีชัรกี  เป็นนาฮียะฮ์ (ตำบล) ในอำเภอซะละมียะฮ์ เขตผู้ว่าการฮะมาฮ์ ประเทศซีเรีย สำนักงานสถิติกลางซีเรีย (CBS) รายงานว่า ตำบลนี้มีประชากร 13,767 คนในสำมะโน ค.ศ. 2004
เจดีย์เจาะตอจี้ (อมรปุระ)

เจดีย์เจาะตอจี้ (หรือรู้จักในชื่อ ตองตะมาน เจาะตอจี้) เป็นเจดีย์พุทธที่ตั้งอยู่ในเมืองอมรปุระ ประเทศพม่า ใกล้กับทะเลสาบตองตะมาน สร้างขึ้นเมื่อ ค.ศ. 1847 โดยพระเจ้าพุกาม จำลองตามเจดีย์อนันดาเมืองพุกาม
เจดีย์แห่งนี้เป็นตัวอย่างของสถาปัตยกรรมประเภทหนึ่ง ซึ่งแม้จะยืมรูปแบบอินเดียจากพุกาม แต่ก็สร้างขึ้นโดยสถาปนิกชาวพม่าทั้งหมด ความน่าสนใจทางศิลปะของเจดีย์แห่งนี้อยู่ที่จิตรกรรมฝาผนังจำนวนมากที่ประดับบริเวณทางเข้าทั้งสี่ ภาพเหล่านี้แสดงถึงอาคารทางศาสนาในรูปแบบต่าง ๆ ที่สร้างหรือบูรณะโดยพระเจ้าพุกามเช่นที่ ซะไกง์ อมรปุระ อังวะ ปะค่านจี้ แปร และย่างกุ้ง และรูปกลุ่มดาวนพเคราะห์ตามความเชื่อทางดาราศาสตร์ของพม่า รวมถึงรูปมนุษย์ที่แสดงเครื่องแต่งกายและประเพณีในสมัยโก้นบอง เจดีย์มีหลังคาทรงปยะตะห้าชั้น จิตรกรรมฝาผนังบางภาพเชื่อว่าอาจได้รับอิทธิพลจากศิลปะอยุธยา
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก, อำเภอกระสัง และกิ่งอำเภอคูเมือง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง, อำเภอละหานทราย, อำเภอบ้านกรวด, อำเภอประโคนชัย และกิ่งอำเภอหนองกี่
ษียะซิน บิน ฮัยษัม

ซัยยิด ษียะซิน บิน ฮัยษัม อาล ซะอีด (ประสูติ 21 สิงหาคม ค.ศ. 1990) เป็นมกุฎราชกุมารแห่งโอมาน และรัฐมนตรีว่าการกระทรวงวัฒนธรรม กีฬา และเยาวชน
พระชนม์ชีพช่วงต้น.
ษียะซินเป็นพระราชโอรสองค์โตในสุลต่านฮัยษัม บิน ฏอริกกับซัยยิดะฮ์ อะฮัด บินต์ อับดุลลอฮ์ พระองค์มีพระอนุชาองค์เดียวและพระกนิษฐา/เชษฐภคินีสองพระองค์ ซัยยิด อะซะอัด บิน ฏอริก พระปิตุลา ดำรงตำแหน่งรองนายกรัฐมนตรีฝ่ายกิจการสัมพันธ์และความร่วมมือระหว่างประเทศ ส่วนอดีตสุลต่านกอบูส บิน ซะอีด เป็นลูกพี่ลูกน้องของพระราชบิดา
พระองค์ได้รับปริญญาตรีทางรัฐศาสตร์จากมหาวิทยาลัยออกซ์ฟอร์ด และปริญญาโทสาขาประวัติศาสตร์จากมหาวิทยาลัยออกซฟอร์ดบรูกส์ ในเดือนกรกฎาคม ค.ศ. 2022 พระองค์ทรงสำเร็จการศึกษาจากโรงเรียนนายร้อยทหารบกแซนด์เฮิสต์
ไฟป่าทางตอนใต้ของแคลิฟอร์เนียในเดือนมกราคม พ.ศ. 2568

ในวันที่ 7 ถึง 31 มกราคม 2025 เกิดเหตุไฟป่ารุนแรงต่อเนื่องที่ส่งผลกระทบต่อพื้นที่มหานครลอสแอนเจลิสและบริเวณโดยรอบ ไฟป่าครั้งนี้รุนแรงขึ้นจากสภาพภัยแล้ง ความชื้นในอากาศต่ำ และลมแซนตาแอนาที่มีความเร็วในระดับพายุเฮอริเคน ซึ่งในบางพื้นที่มีความเร็วถึง ณ วันที่ 12 มกราคม ไฟป่าได้คร่าชีวิตผู้คนไปแล้วอย่างน้อย 24 ราย บีบให้ผู้คนเกือบ 180,000 คนต้องอพยพ และทำลายหรือสร้างความเสียหายให้กับสิ่งปลูกสร้างกว่า 12,401 แห่ง ความเสียหายส่วนใหญ่เกิดจากไฟป่าสองแห่งที่ใหญ่ที่สุด ได้แก่ ไฟป่าพาลิเซดส์ในแปซิฟิกพาลิเซดส์ และไฟป่าอีตตันในอัลตาเดนา โดยไฟทั้งสองนี้มีแนวโน้มที่จะเป็นไฟป่าที่สร้างความเสียหายมากที่สุดเป็นอันดับสองและสี่ในประวัติศาสตร์ของรัฐแคลิฟอร์เนีย ตามข้อมูลจาก Cal Fire
อำเภอมินามิไซตามะ

<ns>0</ns>
 <revision>
 <parentid>12081214</parentid>
 <timestamp>2025-01-10T05:30:44Z</timestamp>
 <contributor>
 <username>BeckNoDa</username>
 </contributor>
 <minor />
 <comment>เปลี่ยนการเรียงลำดับใน ให้เรียงด้วย มินามิไซตามะด้วย</comment>
 <origin>12081221</origin>
 <model>wikitext</model>
 <format>text/x-wiki</format>
อำเภอมินามิไซตามะ (อำเภอไซตามะใต้) เป็นอำเภอที่ตั้งอยู่ในจังหวัดไซตามะ ประเทศญี่ปุ่น
ณ วันที่ 1 ธันวาคม ค.ศ. 2024 อำเภอมินามิไซตามะมีจำนวนประชากรประมาณ 33,753 คน มีขนาดพื้นที่ทั้งหมด 15.95 ตารางกิโลเมตร มีความหนาแน่นของประชากร 2,116 คนต่อตารางกิโลเมตร
ซิกเว เบรกเก

ซิกเว เบรกเก (เกิด 15 ธันวาคม ค.ศ. 1959) เป็นนักธุรกิจชาวนอร์เวย์ ประธานกรรมการบริหารกลุ่มธุรกิจโทรคมนาคมและดิจิทัลของบริษัท เครือเจริญโภคภัณฑ์ จำกัด และประธานเจ้าหน้าที่บริหารกลุ่มของบริษัท ทรู คอร์ปอเรชั่น จำกัด (มหาชน) เขาเคยเป็นอดีตประธานเจ้าหน้าที่บริหารของกลุ่มเทเลนอร์ ซึ่งเป็นบริษัทโทรคมนาคมระดับนานาชาติที่ดำเนินกิจการอยู่ใน 13 ตลาดทั่วภูมิภาคนอร์ดิก ยุโรป และเอเชีย
การทำงานด้านโทรคมนาคม.
เบรกเกเริ่มทำงานกับกลุ่มเทเลนอร์เมื่อ ค.ศ. 1999 ในตำแหน่งผู้จัดการฝ่ายพัฒนาธุรกิจ และต่อมาเป็นกรรมการผู้จัดการของสำนักงานสิงคโปร์ เขาเคยดำรงตำแหน่งประธานเจ้าหน้าที่บริหารร่วมของดีแทค ซึ่งเป็นผู้ให้บริการโทรศัพท์เคลื่อนที่ของประเทศไทย (อันเป็นส่วนหนึ่งของกลุ่มเทเลนอร์) ตั้งแต่ปี 2002 ถึง 2005 และเป็นประธานเจ้าหน้าที่บริหารของดีแทคตั้งแต่ ค.ศ. 2005 ถึง ค.ศ. 2008 เขายังทำงานเป็นกรรมการผู้จัดการของยูนินอร์ตั้งแต่ ค.ศ. 2010 ถึง ค.ศ. 2013 หลังจากนั้นตั้งแต่เดือนกันยายน 2014 ถึงมีนาคม 2015 เบรกเกดำรงตำแหน่งซีอีโอชั่วคราวของดีแทค
ในช่วงที่เบรกเกทำงานในดีแทค เขามักเดินสายพูดคุย เยี่ยมพนักงาน ลูกค้า และผู้มีส่วนได้เสียอย่างสม่ำเสมอ เขายังเคยแสดงในโฆษณาทางโทรทัศน์ของดีแทคด้วยตนเอง
เบรกเกดำรงตำแหน่งประธานกับซีอีโอของเทเลนอร์ต่อจากจอน เฟรดริก บากซาส ในเดือนสิงหาคม 2015 ในช่วงที่เบรกเกดำรงตำแหน่งนี้ เทเลนอร์ได้ขายกิจการของตนในพม่าให้กับเอ็มวันกรุ๊ป บริษัทสัญชาติเลบานอน โดยให้เหตุผลว่าเป็นเพราะสภาพการทำธุรกิจที่ยุ่งยากขึ้นภายใต้การปกครองของรัฐบาลทหาร ซึ่งรวมถึงข้อกังวลด้านความปลอดภัยของข้อมูลและสวัสดิภาพของพนักงาน อย่างไรก็ตามการขายกิจการดังกล่าวถูกวิจารณ์ว่าเป็นการทอดทิ้งพนักงานที่จำเป็นต้องทำงานในประเทศดังกล่าว และเป็นการตัดโอกาสเข้าถึงข้อมูลข่าวสารที่ไม่ถูกครอบงำโดยรัฐบาลทหารพม่า
เบรกเกลาออกจากเทเลนอร์ในเดือนพฤศจิกายน ค.ศ. 2024 ในเดือนมกราคมปีถัดมา เครือเจริญโภคภัณฑ์ประกาศแต่งตั้งเขาเป็นประธานเจ้าหน้าที่บริหารกลุ่มธุรกิจโทรคมนาคมและดิจิทัล ทั้งนี้ ศุภชัย เจียรวนนท์ ประธานคณะผู้บริหารเครือเจริญโภคภัณฑ์ จะเป็นผู้บังคับบัญชาโดยตรงของเบรกเก การดำรงตำแหน่งนี้มีผลในวันที่ 1 มีนาคม ค.ศ. 2025 หลังจากนั้นเบรกเกได้รับการแต่งตั้งเป็นประธานเจ้าหน้าที่บริหารกลุ่ม บมจ. ทรู คอร์ปอเรชั่น อีกตำแหน่งหนึ่ง
งานการเมือง.
ก่อนที่จะมาร่วมงานกับเทเลนอร์ เบรกเกเคยเป็นเลขาธิการสหพันธ์เยาวชนแรงงานนอร์เวย์ ตั้งแต่ ค.ศ. 1989 ถึง ค.ศ. 1992 ในเดือนมีนาคม ค.ศ. 1993 เขาได้รับแต่งตั้งให้เป็นที่ปรึกษาทางการเมืองในกระทรวงกลาโหม โดยเป็นส่วนหนึ่งของคณะรัฐมนตรีชุดที่ 3 ของกรู ฮาเล็ม บรึนต์ลันน์ ในเดือนพฤศจิกายน ค.ศ. 1993 เขาได้รับการเลื่อนตำแหน่งเป็นรัฐมนตรีช่วยว่าการกระทรวงกลาโหมนอร์เวย์ และดำรงตำแหน่งนี้จนถึงปี ค.ศ. 1996
การศึกษา.
เขาสำเร็จการศึกษาระดับปริญญาโทสาขาการบริหารรัฐกิจระดับกลาง หลักสูตร 1 ปี จากสำนักวิชารัฐศาสตร์จอห์น เอฟ. เคเนดี มหาวิทยาลัยฮาร์วาร์ด เขายังเป็นผู้ช่วยนักวิจัยที่สถาบันเดียวกันนี้ด้วย
ญ้อ

ญ้อ (หรือ ย้อ, ญ่อ, โย้, ไทญ้อ) เป็นกลุ่มชาติพันธุ์ในประเทศไทย กัมพูชา และลาว
ประวัติ.
มีถิ่นกำเนิดเดิมอยู่ในพื้นที่ตอนกลางของลาวแถบเมืองมะหาไซ แขวงคำม่วน ประเทศลาว หรือเมืองหงสา แขวงไชยบุรี ตอนเหนือของเมืองหลวงพระบาง ภายหลังได้อพยพออกจากเมือง โดยแบ่งออกเป็นสองกลุ่ม คือ กลุ่มที่นำโดยท้าวหม้อ ได้ล่องแพมาตามแม่น้ำโขงเข้าสู่เวียงจันทน์ เจ้าอนุวงศ์ให้มาตั้งบ้านเรือนอยู่ที่เมืองไชยบุรี ปากแม่น้ำสงครามฝั่งขวาของแม่น้ำโขง (ปัจจุบันคือ อำเภอท่าอุเทน จังหวัดนครพนม) ส่วนกลุ่มที่สอง นำโดยขุนบรม ได้นำพาผู้คนอพยพไปยังเมืองคำเกิด ฝั่งซ้ายของแม่น้ำโขง ทั้งสองเมืองนี้ขึ้นตรงต่อเจ้าอนุวงศ์ จนเมื่อเกิดสงครามสยามกับเวียงจันทน์ กองทัพสยามได้เกลี้ยกล่อมให้ชาวเมืองคำม่วน คำเกิด ย้ายมาตั้งถิ่นฐานที่เมืองไชยบุรี ซึ่งเป็นเมืองเดิมที่ชาวญ้อกลุ่มของท้าวหม้อเคยสร้างบ้านสร้างเมือง ได้มาตั้งบ้านเรือนกันที่นี่
หลังจากนั้นมีการย้ายถิ่นฐานหลายครั้งจากฝั่งซ้ายของแม่น้ำโขงมายังฝั่งขวา จากหลากหลายเมือง หลากชาติพันธุ์ ส่งผลให้เมืองที่บุกเบิกโดยชาวญ้อที่เป็นผู้บุกเบิกตั้งถิ่นฐานในช่วงแรกเริ่มขยับขยายโยกย้ายกระจัดกระจายออกไป ครัวญ้อขนาดใหญ่ นำโดยพระคำก้อนและพระคำแดงได้ตั้งบ้านเรือนบริเวณตำบลบึงกระดาน ส่วนครัวชาวเมืองคำเกิดได้ย้ายมาตั้งอยู่ที่ริมแม่น้ำชี ชื่อบ้านท่าขอนยาง และให้ย้ายมาสังกัดแขวงเมืองกาฬสินธุ์ ปัจจุบันชาวญ้อในประเทศไทยตั้งถิ่นฐานกระจายในหลายพื้นที่ โดยตั้งบ้านเรือนเป็นกลุ่มใหญ่ในหลายจังหวัด ได้แก่ มหาสารคาม กาฬสินธุ์ สกลนคร หนองคาย นครพนม มุกดาหาร อุดรธานี และสระแก้ว
วัฒนธรรม.
ญ้อพูดภาษาญ้อ ชาวญ้อมีอาหารประจำถิ่น เช่น หมกเจ๊าะ ปิ้งอั่วปลา แกงหน่อเลา ซึ่งเป็นอาหารคล้ายอาหารลาวหรืออาหารอีสานของไทย มีประเพณีดั้งเดิม อย่างบุญส่วงเฮือไฟโบราณ บุญแห่ดอกไม้ บุญตูบ เป็นต้น
ท่าอากาศยานนานาชาติมูอัน

ท่าอากาศยานพาณิชย์ในช็อลลาใต้ ประเทศเกาหลีใต้
<table class="infobox" style="width: 22em"></table>
ท่าอากาศยานนานาชาติมูอัน  (IATA: MWX, ICAO: RKJB) เป็นท่าอากาศยานนานาชาติในอำเภอมูอัน จังหวัดช็อลลาใต้ ประเทศเกาหลีใต้ การก่อสร้างสนามบินเริ่มขึ้นในปี ค.ศ. 1997 และเปิดให้บริการเมื่อวันที่ 9 พฤศจิกายน ค.ศ. 2007 ท่าอากาศยานแห่งนี้ให้บริการพื้นที่จังหวัดช็อลลาใต้ โดยเฉพาะมหานครควังจู นครมกโพ และเมืองนาจู ท่าอากาศยานนานาชาติมูอันได้ดำเนินการแทนท่าอากาศยานมกโพ และท่าอากาศยานควังจูที่มีที่ตั้งอยู่ใกล้เคียง ท่าอากาศยานนี้บริหารจัดการโดยบริษัทท่าอากาศยานเกาหลี (Korea Airports Corporation) ซึ่งสถิติในปี ค.ศ. 2019 ให้บริการผู้โดยสาร 895,410 คน
อุบัติเหตุและอุบัติการณ์.
เมื่อวันที่ 29 ธันวาคม ค.ศ. 2024 เครื่องบินโบอิง 737-800 ของสายการบินเชจูแอร์ เที่ยวบินที่ 2216 ประสบเหตุขณะลงจอดฉุกเฉินโดยใช้ลำตัวเครื่องที่ท่าอากาศยานนานาชาติมูอัน เครื่องบินลื่นไถลไปตามรันเวย์ก่อนจะพุ่งชนคันดินคอนกรีตที่ปลายรันเวย์ ทำให้เกิดเพลิงไหม้ จากผู้โดยสาร 181 คนบนเครื่อง ได้รับการยืนยันว่าเสียชีวิต 179 คน มีผู้รอดชีวิต 2 คน เป็นพนักงานต้อนรับบนเครื่องบินอายุ 25 และ 33 ปี ได้รับการช่วยเหลือจากด้านหลังของเครื่องบินซึ่งทั้งคู่ได้รับบาดเจ็บสาหัสแต่ยังมีสติ คันดินฐานคอนกรีตที่ปลายรันเวย์ซึ่งเป็นส่วนหนึ่งของเสาอากาศระบุตำแหน่งของระบบช่วยเดินอากาศ (Instrument landing system localizer) ได้รับการวิพากษ์วิจารณ์อย่างหนักถึงการออกแบบและการวางตำแหน่ง อุปกรณ์ดังกล่าวถูกเครื่องบินชนหลังจากวิ่งออกนอกรันเวย์ ทำให้เกิดการระเบิดและเพลิงไหม้ตามมา ส่งผลให้มีผู้เสียชีวิตจำนวนมาก การสืบสวนยังคงดำเนินต่อไปเพื่อตรวจสอบผลกระทบจากการชนกับคันดิน ควบคู่ไปกับปัจจัยอื่นได้แก่ การบินชนนก (bird strike) และความผิดปกติของระบบลงจอด
เขตรักษาพันธุ์สัตว์ป่าตาไต

เขตรักษาพันธุ์สัตว์ป่าตาไต  เป็นพื้นที่คุ้มครองทางตะวันตกเฉียงใต้ของประเทศกัมพูชา ซึ่งจัดตั้งขึ้นในปี พ.ศ. 2559 ครอบคลุมพื้นที่ ซึ่งตั้งอยู่ในทิวเขาบรรทัด พื้นที่ดังกล่าวถูกคุกคามจากการขุดลอกและแปรรูปทราย โดยการถมแหล่งน้ำ และการแย่งชิงที่ดิน ในปี พ.ศ. 2564 พื้นที่ ถูกตัดออกจากเขตรักษาพันธุ์สัตว์ป่าในเหตุการณ์การลดระดับพื้นที่คุ้มครอง การลดขนาด และการยกเลิกกิจจานุเบกษา (PADDD) ชุมชนในพื้นที่ถูกย้ายออกจากพื้นที่ใกล้เคียงไปยังพื้นที่คุ้มครองหลังจากการสร้างเขื่อนไฟฟ้าพลังน้ำแม่น้ำตาไต ขนาด 246 เมกะวัตต์โดยบรรษัทอุตสาหกรรมเครื่องจักรแห่งชาติจีน (China National Machinery Industry Corporation) ในปี พ.ศ. 2557
ส่วนหนึ่งของพื้นที่คุ้มครองเป็นส่วนหนึ่งของโครงการเรดด์พลัส ของทิวเขาบรรทัดตอนใต้ (Southern Cardamom REDD+ Project: SCRP)
โครงการเสือโคร่ง.
ในปี พ.ศ. 2550 เสือโคร่งอินโดจีนถูกพบเห็นครั้งสุดท้ายในประเทศโดยใช้กล้องดักถ่าย ในปี พ.ศ. 2559 รัฐบาลกัมพูชาประกาศว่าเสือโคร่งชนิดนี้ "สูญพันธุ์ไปแล้วในทางปฏิบัติ" ในเดือนเมษายน พ.ศ. 2566 อินเดียได้ลงนามบันทึกความเข้าใจกับกัมพูชาเพื่อช่วยเหลือประเทศในการปล่อยเสือโคร่งชนิดนี้กลับคืนสู่ธรรมชาติ ป่าดิบชื้นทิวเขาบรรทัดอย่างน้อย สามารถใช้เป็นที่อยู่อาศัยของเสือโคร่งเบงกอลที่นำเข้าจากอินเดียได้
มื้ออุ่นหน้าเตาแห่งบ้านคุณ อลิซ

มื้ออุ่นหน้าเตาแห่งบ้านคุณ อลิซ (アリスさんちの囲炉裏端, Arisu-san Chino irori-tan) เป็นซีรีส์มังงะญี่ปุ่นที่เขียนและวาดภาพประกอบโดย บุนตะ คินามิ ตีพิมพ์ในนิตยสารมังงะแนวเซเน็น "Ultra Jump" ของสำนักพิมพ์ ชูเอชะ ตั้งแต่เดือนตุลาคม พ.ศ. 2563 ถึงเดือนมีนาคม พ.ศ. 2566 โดยรวมตอนต่าง ๆ ไว้ในรูปแบบทังโกบงทั้งหมด 4 เล่ม
นอกจากนี้ยังมีกำหนดฉาย ละครโทรทัศน์คนแสดงดัดแปลงจากมังงะเรื่องนี้ในเดือนมกราคม พ.ศ. 2568
แสดงโดย: ฟูมิกะ บาบะ
สื่อตีพิมพ์.
มังงะ.
แต่งเรื่องและวาดภาพประกอบโดย บุนตะ คินามิ เริ่มตีพิมพ์ในนิตยสารมังงะแนว เซเน็น "Ultra Jump" ของสำนักพิมพ์ ชูเอชะ ตั้งแต่วันที่ 17 ตุลาคม พ.ศ. 2563 ถึงวันที่ 17 มีนาคม พ.ศ. 2566 โดยรวบรวมเนื้อหาในรูปแบบ ทังโกบง ทั้งหมด 4 เล่ม ซึ่งวางจำหน่ายระหว่างวันที่ 18 มิถุนายน พ.ศ. 2564 ถึงวันที่ 19 พฤษภาคม 2023
เล่ม.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 18 มิถุนายน พ.ศ. 2564</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 18 มีนาคม พ.ศ. 2565</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 16 กันยายน พ.ศ. 2565</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 19 พฤษภาคม พ.ศ. 2566</td><td></td></tr>
</table>
ละครโทรทัศน์.
การดัดแปลงเป็น ละครโทรทัศน์ไลฟ์แอ็กชัน ได้รับการประกาศเมื่อวันที่ 22 พฤศจิกายน พ.ศ. 2567 โดยละครนี้กำกับโดย เท็ตสึโอะ ชิโนฮาระ, มิกิ โทมิตะ, และ ทากาโนริ ทาคาฮาชิ เขียนบทโดย ยูโกะ อิมานิชิ และนำแสดงโดย ฟูมิกะ บาบะ ในบทบาทหลักของ "อลิซ มินาเสะ" มีกำหนดออกอากาศตอนแรกในวันที่ 7 มกราคม พ.ศ. 2568 ทางเครือข่าย บีเอส-ทีบีเอส และเครือข่ายอื่น ๆ 
เพลงปิดของละครคือ "Aloe" (アロエ, Aroe) ขับร้องโดย มานาโตะ ฟุนัตสึ
ทรานเซเวียฟรานซ์

บริษัท ทรานเซเวียแอร์ไลน์ จำกัด  ดำเนินการในชื่อ ทรานเซเวียฟรานซ์  หรือชื่อเดิม ทรานเซเวียดอตคอมฟรานซ์ เป็นสายการบินราคาประหยัดสัญชาติฝรั่งเศสที่มีฐานการบินหลักและสำนักงานใหญ่ที่ท่าอากาศยานออร์ลีในปาเรย์-วีเยย-โปสต์ สายการบินเป็นการร่วมทุนระหว่างแอร์ฟรานซ์ (95.51%) และทรานเซเวียของเนเธอร์แลนด์ (4.49%) ทรานเซเวียฟรานซ์ดำเนินงานโดยอิสระจากทรานเซเวีย โดยทั้งสองสายการบินมีรูปแบบธุรกิจ เว็บไซต์ และภาพลักษณ์ที่เหมือนกัน
ประวัติ.
สายการบินก่อตั้งขึ้นในชื่อ "ทรานเซเวียดอตคอมฟรานซ์" เมื่อวันที่ 14 พฤศจิกายน ค.ศ. 2006 โดยแอร์ฟรานซ์และทรานเซเวียดอตคอม และเริ่มดำเนินการในเดือนพฤษภาคม ค.ศ. 2007 โดยให้บริการเที่ยวบินประจำและเที่ยวบินเช่าเหมาลำ
ทรานเซเวียฟรานซ์ให้บริการเที่ยวบินประจำและเช่าเหมาลำสำหรับจุดหมายปลายทางเพื่อการพักผ่อนและในเมืองใหญ่บางแห่งเป็นหลัก และปัจจุบันเป็นส่วนหนึ่งของแบรนด์สายการบินราคาประหยัดของแอร์ฟรานซ์–เคแอลเอ็ม ซึ่งให้บริการภายใต้ชื่อ "ทรานเซเวีย" ทั้งในเนเธอร์แลนด์และฝรั่งเศส ในต้นปี 2015 สายการบินเครือทรานเซเวียได้รับการออกแบบอัตลักษณ์องค์กรใหม่ โดยตัด "ดอตคอม" ออกชื่อ รวมทั้งเปลี่ยนสีหลักจากขาว/เขียว/น้ำเงิน เหลือเพียงขาว/เขียว ในปี 2013 อ็องตวน ปุสซีโย ดำรงตำแหน่งซีอีโอของสายการบินตั้งแต่เดือนมกราคม นาตาลี สตับเลอร์ ซีอีโอของทรานเซเวียฟรานซ์ระหว่างปี 2016-2022 ได้ขยายฝูงบินและเครือข่ายของสายการบิน
ในปี 2018 ทรานเซเวียฟรานซ์ได้ขยายฐานการบินเพิ่มเติมสู่ท่าอากาศยานลียงและท่าอากาศยานน็องต์โดยเพิ่มเครื่องบินไปประจำฐานการบินและขยายเส้นทางที่มีอยู่
ในเดือนพฤศจิกายน ค.ศ. 2019 ทรานเซเวียฟรานซ์ประกาศว่าจะเปิดฐานการบินใหม่ในช่วงฤดูใบไม้ผลิปี 2020 ที่ท่าอากาศยานมงเปอลีเย-เมดีแตราเน โดยวางแผนจะให้บริการเส้นทางต่างๆ จำนวน 20 เส้นทางภายในสิ้นปีนั้น
กิจการองค์กร.
กรรมสิทธิ์บริษัท.
ทรานเซเวียฟรานซ์ถือกรรมสิทธิ์โดยแอร์ฟรานซ์ 95.51% และทรานเซเวียของเนเธอร์แลนด์ 4.49% ซึ่งทั้งสองสายการบินก็เป็นส่วนหนึ่งของแอร์ฟรานซ์–เคแอลเอ็ม ทรานเซเวียฟรานซ์ดำเนินงานโดยอิสระจากทรานเซเวีย โดยทั้งสองสายการบินมีรูปแบบธุรกิจ เว็บไซต์ และภาพลักษณ์ที่เหมือนกัน
ผลประกอบการ.
ผลการดำเนินงานของการดำเนินงานของทรานเซเวีย (ทั้งทรานเซเวียเนเธอร์แลนด์และทรานเซเวียฟรานซ์) มีรายงานอยู่ในบัญชีประจำปีที่เผยแพร่ของบริษัทแม่ แอร์ฟรานซ์–เคแอลเอ็ม
รูปแบบธุรกิจ.
ทรานเซเวียฟรานซ์ดำเนินการในฐานะสายการบินราคาประหยัด และใช้เครื่องบินเพียงประเภทเดียว (โบอิง 737) พร้อมห้องโดยสารเพียงชั้นเดียว สายการบินให้บริการอาหารและเครื่องดื่มแบบซื้อบนเครื่อง
สำนักงานใหญ่.
ทรานเซเวียฟรานซ์มีสำนักงานใหญ่ตั้งอยู่ที่ท่าอากาศยานปารีส–ออร์ลีในปาเรย์-วีเยย-โปสต์
จุดหมายปลายทาง.
ในช่วงฤดูร้อนปี 2022 ทรานเซเวียฟรานซ์จะทำการบินไปยังจุดหมายปลายทาง 100 แห่งจากปารีส-ออร์ลี และถือเป็นสายการบินราคาประหยัดแห่งแรกที่ให้บริการออกจากปารีส
ฝูงบิน.
ณ เดือนกรกฎาคม ค.ศ. 2025 ทรานเซเวียฟรานซ์มีเครื่องบินประจำการในฝูงบินดังนี้:
ทรานเซเวียฟรานซ์มีอายุฝูงบินเฉลี่ย 9.5 ปี
รางวัล.
เมื่อวันที่ 24 มิถุนายน ค.ศ. 2024 ทรานเซเวียได้รับอันดับรองชนะเลิศในการลงคะแนนเสียงในประเภท "สายการบินราคาประหยัดที่ดีที่สุดในยุโรป" ประจำปี 2024 โดยสกายแทร็กซ์